11. ΑΝΑΓΚ. ΝΟΜΟΣ υπ’ αριθ. 506 της 8/9 Αυγ. 1945 (ΦΕΚ Α΄ 206) Περί τροποποιήσεως των διατάξεων του Α.Ν. 2564/1940 «περί παροχής επιδόματος εις τας οικογενείας των στρατευομένων οπλιτών. Άρθρον μόνον.-Το άρθρ. 5 του Α.Ν. 2564/1940 «περί παροχής επιδόματος εις τας οικογενείας των στρατευομένων οπλιτών» καταργείται. Δια κοινών διαταγών του Υπουργού Οικονομικών και του αρμοδίου Υπουργού Στρατιωτικών ή Ναυτικών ή Αεροπορίας ορίζονται τα όργανα, παρ’ ων ενεργείται η προσωρινή ή οριστική αναγνώρισις του δικαιώματος και η απονομή του εφεδρικού επιδόματος οικογενειών ή προσώπων ων οι προστάται εστρατεύθησαν, τα υποβλητέα προς τούτο δικαιολογητικά, τα του ελέγχου αυτών ως και τα της πληρωμής των εφεδρικών επιδομάτων υπό των Δημοσίων Ταμείων και δικαιολογήσεως των πληρωμών τούτων. Δια κοινών αποφάσεων των αυτών Υπουργών καθορίζονται τα δικαιούχα εφεδρικού επιδόματος πρόσωπα και αι προϋποθέσεις ας δέον να πληρούν ταύτα. Τα δυνάμει του Α.Ν. 2564/1940 ως ετροποποιήθη μεταγενεστέρως καταβαλλόμενα εφεδρικά επιδόματα καταλογίζονται εις βάρος του Προϋπολογισμού των εξόδων του Υπουργείου Στρατιωτικών, ανεξαρτήτως αν ο οπλίτης υπηρετεί εις τας τάξεις του στρατού ξηράς, θαλάσσης, αέρος κλπ. Πάσα διάταξις αντικειμένη εις τον παρόντα νόμον καταργείται. Η ισχύς του παρόντος, άρχεται από 1 Μαρτ. 1945. 36.Θ.ε.8-11 Επιδόματα Οικογενειών Στρατιωτικών 